
            ___.___.2009.a nr _____
Narva Linnavolikogu 19.06.2008 otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringuprojekti kaasfinantseeringu kinnitamine" muutmine
1. Asjaolud ja menetluse käik
Narva Linnavolikogu 19.06.2008 otsusega nr 222 kohustus Narva linn tagama Euroopa Liidu Ühtekuluvusfondist rahastatava suurprojekti „Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimine“ omafinantseeringu osa (kaasfinantseeringu) kogusummas 174 916 079,56 krooni (11 179 175 EUR), mis moodus-tas 25 % projekti abikõlbulike kulude eeldatavast maksumusest. Narva linna suurprojektis osalemise eelduseks oli seatud tingimus, et AS Narva Vesi tagab omafinantseeringu 12 % ulatuses kogusummas 84 005 202,85 kroonilt (5 368 911,00 EUR).
AS Narva Vesi (toetuse saaja) esitatud rahastamistaotluse menetlemise käigus vähenes projekti abikõlbulike kulude maksumus eeldavalt 699 664 334 kroonilt (44 716 701 EUR) 694 155 385,00 kroonile (44 364 615 EUR) ning Euroopa Liidu toetuse määr kasvas seniselt 440 743 051,46 kroonilt (28 168 615 EUR) 447 303 327,00 kroonile (28 587 893 EUR).
Tulenevalt abikõlbulike kulude kogumaksumuse vähenemisest ning toetuse summa suure-nemisest vähenes AS Narva Vesi omavahenditest kaetava omafinantseeringu osa seniselt 84 005 202,85 kroonilt (5 368 911,00 EUR) 73 308 010,00 kroonile (4 685 235,79 EUR) ning Narva linna osaluse maksumus vähenes 174 916 079,56 kroonilt (11 179 175 EUR) 173 544 047,78 kroonile (11 091 486,20 EUR). 
Finantseerimistingimustes rahastamisallikate lõikes toimunud muudatusi kajastab järgnev tabel (summad eurodes).
	
	Esialgne
	Lõplikult kinnitatud

	 Abikõlbulikud kulud kokku, s.h
	     44 716 701  (100%)
	 44 364 615,00  (100,00%)

	 EL´i toetus 
	     28 169 595    (63%)
	 28 587 893,00    (64,44%)

	 Omafinantseering kokku, s.h
	     16 547 107    (37%)
	 15 776 722,00    (35,56%)

	 Narva linna osalus
	11 179 175    (25%)
	  11 091 486,20    (25,00%)

	 AS Narva Vesi osalus
	 5 367 932    (12%)
	   4 685 235,79    (10,56%)


Juhindudes ülaltoodust tuleb muuta vastavalt lõplikult kinnitatud rahastamisosade jaotusele Narva Linnavolikogu 19.06.2008 otsuses nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringu-projekti kaasfinantseeringu kinnitamine" sätestatud finantseerimistingimusi. 
2. Õiguslikud järeldused

HMS § 68 lg 2 koostoimes HMS § 64 lg-ga 1 volitab haldusakti muutma haldusorganit, kelle pädevuses oleks haldusakti andmine muutmise ajal.

Kohaliku omavalitsuse korralduse seaduse § 22 lõike 1 punkti 8 ning Narva Linnavolikogu 29.06.2000 määrusega nr 36/16 kinnitatud „Narva linna põhimääruse“ punkti 4.4.14. kohaselt volikogu ainupädevusse kuulub laenude ja teiste varaliste kohustuste võtmine. 
Seega kuulub Narva Linnavolikogu 19.06.2008 otsuse nr 222 "Narva linna veepuhastus-jaama ning Narva linna veevarustus- ja kanalisatsioonisüsteemide rekonstrueerimise investeeringuprojekti kaasfinantseeringu kinnitamine" muutmine Narva Linnavolikogu pädevusse.
VLES § 81 lg 2 kohustab omavalitsusüksust kooskõlastama valla ja linna ning nendest sõltuvate üksuste poolt võetavad pikaajalised rahalised kohustused Rahandusminis-teeriumiga. KOKS § 22 lõikest 2 tulenevalt võib valla- või linnavolikogu delegeerida seadusega kohaliku omavalitsuse, kohaliku omavalitsusüksuse või kohaliku omavalitsus-organi pädevusse antud küsimuste lahendamise valitsusele.

3. Otsus
3.1. Muuta otsuse punkti 3.1. ja sõnastada see järgmiselt:
«3.1. Narva Linnavalitsusel näha ette Narva linna eelarvest laenu arvelt aastateks 2009-2014 projekti „Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimiseks“ abikõlblike kulude kaasfinantseering 25 % ulatuses, kuid kogumaksumuselt mitte üle 173 544 047,78 krooni (11 091 486,20 EUR), sh 2009.a. - 797 397,47 krooni (50 962,99 EUR), 2010.a. - 15 094 043,52 krooni (964 685,20 EUR), 2011.a - 39 403 945,86 krooni (2 518 371,14 EUR), 2012.a - 39 409 491,27 krooni (2 518 725,55 EUR), 2013.a.- 39 414 432,74 krooni (2 519 041,37 EUR), 2014.a - 39 424 736,93 krooni (2 519 699,94 EUR).»
3.2. Muuta otsuse punkti 3.2. ja sõnastada see järgmiselt:
«3.2. Narva linna kaasfinantseerimisotsuse kõrvaltingimuseks on AS Narva Vesi kohustus katta omavahendite arvelt 10,56 % projekti abikõlbulikest kuludest, kuid mitte vähem kui 73 308 010,00 krooni (4 685 235,79 EUR).»
4. Rakendussätted
4.1. Narva Linnavolikogu Kantseleil teha käesolev otsus asjaosalistele teatavaks.
4.2. Otsus jõustub teatavakstegemisest.
4.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

